b'\n_START_ARTICLE_\nCirkonijev dioksid\n_START_SECTION_\nTehni\xc4\x8dne lastnosti\n_START_PARAGRAPH_\nCirkonijev dioksid je eden izmed najbolj raziskanih kerami\xc4\x8dnih materialov. \xc4\x8cist ZrO\xe2\x82\x82 ima monoklinsko kristalno strukturo pri sobni temperaturi in prehaja v tetragonalno in kubi\xc4\x8dno pri vi\xc5\xa1jih temperaturah. Obseg \xc5\xa1iritve, ki je vzrok preoblikovanja iz kubi\xc4\x8dne v tetragonalno in v monokliskno obliko, povzro\xc4\x8di zelo velik pritisk, zaradi katerega \xc4\x8disti ZrO\xe2\x82\x82 po\xc4\x8di pri hlajenju iz visokih temperatur. Ve\xc4\x8d razli\xc4\x8dnih oksidov se dodaja cirkoniju za stabilizacijo tetragonalne in/ali kubi\xc4\x8dne faze: magnezijev oksid (MgO), itrijev oksid (Y\xe2\x82\x82O\xe2\x82\x83), kalcijev oksid (CaO), cerijev (III) oksid (Ce\xe2\x82\x82O\xe2\x82\x83) itd._NEWLINE_Cirkonij je zelo uporaben v stabilnem stanju. V nekaterih primerih je lahko tetragonalna faza metastabilna. \xc4\x8ce je prisotna zadostna koli\xc4\x8dina metastabilne tetragonalne faze, se lahko uporabi stres, ki se pove\xc4\x8da s koncentracijo napetosti na meji poka, za pretvorbo tetragonalne faze v monoklinsko, s povezavo s \xc5\xa1iritvijo obsega. Ta faza preoblikovanja lahko nato povro\xc4\x8di stiskanje razpoke, zavira njeno rast ter krepi trdnost. Ta mehanizem je znan kot trdnostno preoblikovanje in znatno pove\xc4\x8duje zanesljivost in \xc5\xbeivljenjsko dobo proizvodov, narejenih iz stabilnega cirkonija._NEWLINE_Trdnost ZrO\xe2\x82\x82 je odvisna od faze (kubi\xc4\x8dne, tetragonalne, monoklinske ali amorfne) in metode priprave, z zna\xc4\x8dilnimi ocenami 5\xe2\x80\x937 (eV)._NEWLINE_Poseben primer cirkonija je tetragonalni cirkonijev polikristal (TZP), sestavljen samo iz metastabilnih tetragonalnih faz.\n_START_SECTION_\nUporaba\n_START_PARAGRAPH_\nKubi\xc4\x8dna faza cirkonija ima zelo nizko toplotno prevodnost, kar je privedlo do njegove uporabe za toplotno izolacijo ali TBC v reaktivnih in dizelskih motorjih, kjer omogo\xc4\x8da delovanje pri vi\xc5\xa1jih temperaturah. Termodinami\xc4\x8dno vi\xc5\xa1ja je temperatura delovanja motorja, ve\xc4\x8dja je njegova u\xc4\x8dinkovitost. Od leta 2004 je v teku veliko raziskav za izbolj\xc5\xa1anje kakovosti in trajnosti teh premazov._NEWLINE_Uporablja se kot negorljivi material pri izolaciji, abrazivih, emajlih in glazurah keramike. Stabiliziran cirkonij se uporablja v senzorjih za kisik in membranah gorivnih celic, saj ima sposobnost, da omogo\xc4\x8di svobodno gibanje kisikovih ionov skozi kristalno strukturo pri visokih temperaturah. Zaradi visoke ionske prevodnosti (in nizke elektronske prevodnosti) je eden od najbolj uporabnih elektrokeramik._NEWLINE_Ta material se uporablja tudi pri izdelavi temeljev za izgradnjo zobne rekonstrukcije, kot so krone in mostovi, ki so potem opla\xc5\xa1\xc4\x8deni s konvencionalnim glinen\xc4\x8devim porcelanom._NEWLINE_Cirkonijev dioksid se lahko pojavi v obliki belega pra\xc5\xa1ka, ki ima tako kisle kot tudi bazi\xc4\x8dne lastnosti. Zaradi svoje briljantne svetilnosti med \xc5\xbearenjem \xc5\xbeari so ga uporabljali kot sestavino v palicah za \xc5\xbearomete._NEWLINE_Cirkonij je prav tako pomemben dielektri\xc4\x8dni material z visoko vrednostko konstante \xce\xba, ki ga preiskujejo zaradi potencialne aplikacije kot izolator v tranzistorjih v prihodnjih nanoelektri\xc4\x8dnih napravah.\n_START_SECTION_\nImitacija diamanta\n_START_PARAGRAPH_\nPosami\xc4\x8dni kristali kubi\xc4\x8dne faze cirkonija se pogosto uporabljajo kot imitacija diamanta v nakitu. Kot diamant ima kubi\xc4\x8dni cirkonij kubi\xc4\x8dno kristalno strukturo in visok indeks refrakcije. Vizualno razlikovanje dobre kakovosti kubi\xc4\x8dnega cirkonijevega dragulja in diamanta je te\xc5\xbeko. Ve\xc4\x8dina zlatarjev ima tester za toplotno prevodnost za prepoznavanje kubi\xc4\x8dnega cirkonija, saj je ta nizko toplotno prevodnem (diamant je zelo dober toplotni prevodnik). To stanje cirkonija, ki ga zlatarji obi\xc4\x8dajno imenujejo "kubi\xc4\x8dni cirkonij", "CZ," ali "cirkon", vendar slednje poimenovanje ni kemi\xc4\x8dno natan\xc4\x8dno. Cirkon je pravzaprav ime za naravni mineral cirkonijevega silikata (ZrSiO\xe2\x82\x84).'